Държавен вестник, бр. 55, 2011 г., стр. 19

БРОЙ  55	
Д Ъ Р Ж А В Е Н  В Е С Т Н И К 	
СТР.  19  
след извършване на необходимите проверки 
да издаде еднократна виза за летищен транзит, 
за краткосрочно пребиваване с цел транзитно 
преминаване или планиран престой до 15 дни 
в случаи, нетърпящи отлагане, при извънредни 
обстоятелства или при наличие на държавен 
интерес, когато е наложително издаване на 
виза в съкратен срок.
(5) В случаите, когато се налага от държа­
вен интерес или от извънредни обстоятелства, 
директорът на дирекция „Консулски отноше­
ния“ може след съгласуване с министъра на 
външните работи да разпореди на консулските 
длъжностни лица да издадат виза за крат­
косрочно пребиваване след извършване на 
необходимите проверки.
(6) Определените по чл. 27, ал. 2 консулски 
длъжностни лица, преди да вземат решение по 
заявлението за издаване на виза, извършват 
проверка на декларираните данни и предста­
вените документи и задължително изпращат 
заявлението до Националния визов център 
за проверка в автоматизираните национални 
информационни фондове, Шенгенската инфор­
мационна система и Визовата информационна 
система на Европейския съюз, както и за кон­
султиране с друга държава членка, прилагаща 
изцяло достиженията на правото на Европей­
ския съюз от Шенген, в случай че е заявено 
такова по реда на чл. 22 от Визовия кодекс.
Чл. 28. (1) В случаите, в които консулските 
длъжностни лица не вземат самостоятелно 
решение, след като приемат и регистрират 
заявлението за издаване на виза, те изпращат в 
дирекция „Консулски отношения“ информация 
за декларираните от чужденеца данни, обсто­
ятелства и факти и представените документи 
и резултатите от извършените проверки под 
формата на съобщение „искане за виза“. На­
ционалният визов център извършва проверка 
в автоматизираните национални информаци­
онни фондове, Шенгенската информационна 
система и Визовата информационна система 
на Европейския съюз и провежда консултира­
не с друга държава членка, прилагаща изцяло 
достиженията на правото на Европейския съюз 
от Шенген, в случай че е заявено такова по 
реда на чл. 22 от Визовия кодекс.
(2) В случаите, в които НВИС не функцио­
нира, консулските длъжностни лица задължи­
телно съгласуват искането за виза с дирекция 
„Консулски отношения“.
(3) Консулските длъжностни лица съгласуват 
искането за виза на чужденец, който не преби­
вава постоянно или дългосрочно в приемащата 
държава, и с българското дипломатическо 
или консулско представителство в държавата, 
чийто гражданин е лицето, или в държавата 
на обичайното му местопребиваване, както и 
с дирекция „Консулски отношения“.
(4) Процедурите за съгласуване на заяв­
ления за издаване на визи от граждани на 
трети страни, за които друга държава членка, 
прилагаща изцяло достиженията на правото 
на Европейския съюз от Шенген, е заявила 
желание да бъде предварително консултирана, 
се извършват по ред, определен в инструкция 
на министъра на външните работи, министъ­
ра на вътрешните работи и председателя на 
Държавна агенция „Национална сигурност“.
Чл. 29. (1) Решение по заявленията за виза 
вид „А“ или „С“ се взема в срок до 15 кален­
дарни дни считано от датата на  подаване на 
заявлението, което е допустимо в съответствие 
с чл. 24.
(2) В отделни случаи срокът по ал. 1 може 
да бъде продължен до 30 календарни дни, ко­
гато е необходимо допълнително разглеждане 
на заявлението или в случаите на представи­
телство, когато се извършва консултиране с 
органите на представляваната държава членка. 
По изключение, когато в конкретни случаи са 
необходими допълнителни документи, срокът 
може да бъде продължен най-много до 60 дни. 
(3) В случаи, нетърпящи отлагане, диплома­
тическото или консулското представителство 
може да вземе решение за издаване на виза 
вид „А“ или „С“ в срок до 3 работни дни.
(4) Консулските длъжностни лица изпращат 
решението по заявление за виза чрез НВИС 
под формата на съобщение за „издадена виза“, 
„отказ на виза“, „оттеглено заявление“ или 
„неприемливо заявление“, което се отразява 
и на заявлението за виза.
(5) Информацията по ал. 4 съдържа данни 
за вида на визата, номера на визовия стикер, 
граничния контролно-пропускателен пункт за 
влизане, данни за чужденеца, номер на доку­
мента за пътуване, цел на пребиваване в Репу­
блика България и мотивите за взетото решение 
и за резултатите от извършените проверки под 
формата на „съобщение за издадена виза“ или 
„съобщение за отказана виза“.
(6) Когато поради технически причини 
визовите стикери следва да се попълват на 
ръка, консулското длъжностно лице уведомява 
незабавно за това дирекция „Консулски отно­
шения“. Получената информация се препраща 
незабавно от дирекция „Консулски отношения“ 
до Главна дирекция „Гранична полиция“ на 
Министерството на вътрешните работи.
(7) Когато кандидат за виза, издаването на 
която е разрешено, не я потърси в срок до един 
месец след заявената от него начална дата на 
срока на валидност на визата, решението по 
заявлението се променя на „оттеглено заявление“.
Чл. 30. (1) Искането за издаване на виза за 
дългосрочно пребиваване по чл. 15, ал. 1 от 
Закона за чужденците в Република България 
се изпраща чрез дирекция „Консулски отноше­
ния“ в службите за административен контрол 
на чужденците в Република България.
(2) Консулските длъжностни лица издават 
или отказват издаването на виза за дългосроч­
но пребиваване след разрешение от дирекция